Document ID: 31994R2202

Komisijas Regula (EK) Nr. 2202/94
(1994. gada 9. septembris),
ar kuru groza Regulu (EEK) Nr. 2273/93, kas nosaka intervences centrus labībai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1866/94 [2], un jo īpaši tās 5. pantu,
tā kā intervences centri ir noteikti Komisijas Regulas (EEK) Nr. 2273/93 [3] pielikumā; tā kā dažas dalībvalstis ir lūgušas izdarīt grozījumus šajā pielikumā; tā kā šie lūgumi jāizpilda;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2273/93 pielikumu ar šo groza šādi.
1. Daļā "VĀCIJAS FEDERATĪVĀ REPUBLIKA":
- pozīcijā "Ziemeļreinas-Vestfālenes zeme" attiecībā uz Gelsenkirchen centru svītro rudzus,
- pozīcijā "Lejassaksijas zeme"Seesen un Goettingen centru aizstāj ar Bad Gandersheim un Rosdorf centru,
- Altenburg centru pārceļ no pozīcijas "Saksijas zeme" uz pozīciju "Tīringenes zeme",
- pozīcijā "Tīringenes zeme"Ebeleben centru uzskata arī par rudzu intervences centru.
2. Daļā "DĀNIJA":
- pozīcijā "Jitlande"Struer centru uzskata arī par rudzu intervences centru,
- pozīcijā "Lollande" attiecībā uz Nakskov centru svītro rudzus.
3. Daļā "FRANCIJA":
- pozīcijā "Ziemeļi"Valenciennes centru aizstāj ar Prouvy centru,
- pozīcijā "Aljē" attiecībā uz Varennes-sur-Allier centru svītro sorgo, bet to uzskata par kukurūzas intervences centru.
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 9. septembrī

Labels: 3
17